Wikiloc - 81. Senderisme en tren. De La Tor de Querol a Ur (Tren Groc) pel cim del Bell-lloc (100 Cims)
Senderisme en tren
Senderisme en tren on Wikiloc
81. Senderisme en tren. De La Tor de Querol a Ur (Tren Groc) pel cim del Bell-lloc (100 Cims) on Wikiloc

Bena

Brangulí

Coll Juell

Dolmen del Camp de la Marunya

Estació de La Tor de Carol-Enveig (RENFE/SNCF)

Estació Ur-Les Escaldes (Tren Groc)

Feners

Pàrquing

Santuari de Bell-lloc (100 Cims)

Trencall corriol de baixada

Ur

81. Senderisme en tren. De La Tor de Querol a Ur (Tren Groc) pel cim del Bell-lloc (100 Cims) - Wikiloc
LA TRAVESSA Variada sortida amb la què visitarem la part baixa de la comarca de l’Alta Cerdanya en una caminada que transcorre íntegrament per territori francès i amb molt bones vistes cap a les muntanyes de tota la Cerdanya. En aquesta excursió us portarem a conèixer uns indrets força desconeguts però interessants, visitant contrades de bellesa inesperades com la de Brangolí, on trobarem un encantador hotel situat en una casa del s. XVIII. No menys interessant és el Monestir de Bell-lloc (un 100 Cims de la FEEC) situat al capdamunt d´una muntanya de prop de 1.700 m, un monestir del s. XIV amb molta història lligada a Catalunya. Però també tindrem boscos, un dolmen i vistes increïbles de la Cerdanya per passar una jornada variada a la muntanya. De ben segur que molts de nosaltres haurem passat per la carretera N-20 des de Puigcerdà de camí a l'Arieja o a Andorra. Però pocs coneixerem l’interès natural i històric d’aquesta part de la Catalunya Nord. Unides per la N-20 que va a París i molt a prop de Puigcerdà i de la Guingueta d’Ix (Bourg-Madame en francès), les poblacions d’Ur, Enveig i la Tor de Querol estan lligades per la línia de ferrocarril del Tren Groc. ELS SENDERS En tot moment seguirem un GRP (Gran Randonnée du Pays), sender abalisant amb pintura groga-vermella. Només l'abandonarem quan prenem el corriol que baixa cap a Ur, on haurem d'estar atents donat que la cruïlla no està indicada. ELS TRENS - ESTACIÓ DE SORTIDA: La Tor de Querol-Enveig (Rodalies/SNCF/Tren Groc). Parada final de la R3 (Rodalies), ja a l'estat francès, a la comarca de l'Alta Cerdanya. Estació internacional on connecten els trens regionals de la SNCF i el Tren Groc i on trobem tres amples de via diferents (ibèric, internacional i mètric). L'estació està situada enmig dels dos municipis que li donen nom, més a prop d'Enveig. Si volem mirar un allotjament, millor aquest municipi. - ESTACIÓ D’ARRIBADA: Ur (Tren Groc SNCF). Estació de la línia del Tren Groc de la SNCF. És l'anterior a la de la Guingueta (Bourg-Madame), situada a pocs quilòmetres de Puigcerdà. Compte que per aquesta estació només hi circula 1 o 2 trens al dia. Des d'Ur es pot seguir un camí de 4-5 km abalisat amb marques grogues i indicadors fins a Puigcerdà. Podeu consultar tots els horaris a: - Rodalies de Catalunya - Tren Groc SNCF